अतिक्रमण के खिलाफ कार्रवाई गुरुवार को तीनों एमसीडी समेत नई दिल्ली नगर पालिका परिषद के इलाके में भी चली। सिविक सेंटर के चारों तरफ से नो पार्किंग एरिया में खड़ी कारों को उठाया। एनडीएमसी ने सरोजनी नगर मार्केट में करीब 100 दुकानों के खिलाफ कार्रवाई की। दुकानों के आगे बने अवैध थड़ों को पूरी तरह तोड़ दिया गया। कार्रवाई सुबह करीब 10 बजे शुरू हुई जोकि शाम तक चली। सरोजनी नगर के अलावा नॉर्थ एमसीडी ने सिविक सेंटर के पास माता सुंदरी गुरुद्वारे के सामने से अवैध कबाड़ी की दुकानों को तोड़ दिया।